als_Latn dik_Latn sag_Latn
Vetmia të dëmton njësoj si alkooli, duhani dhe obeziteti. Kështu thotë një studim i psikologëve të Birgham Young University, në Utah, sipas të cilit izolimi social rrit me 30 për qind shanset për të vdekur.
“Efekti i vetmisë është i krahasueshëm me atë të obezitetit, gjë që shëndeti publik po e trajton me seriozitet”, deklaroi autorja e studimit, Julianne Holt Lunstad.
Psikologia ka nënvizuar se, është e nevojshme që marrëdhëniet sociale të çdo individi të merren më seriozisht në konsideratë nga ekspertët dhe mjekët.
Studiuesit kanë analizuar të dhënat nga 70 teste të kryera në periudhën 1980-2014, me një total prej më shumë se 3 milionë pjesëmarrës.
Dhe nga këto kanë arritur në përfundimin se vetmia dhe izolimi social janë të dëmshëm po aq sa obeziteti, apo konsumimi i 15 cigareve në ditë.]]>
Personat të cilët mbajnë dietë duhet të bëjnë kujdes dhe me ushqimet që ato përdorin, pasi duhet të jenë të vetëdijshëm për përmbajtjen e tyre.
Specialistët këshillojnë personat që duan të mbajnë dietë të jenë veçanërisht të kujdesshëm në këto ushqime si;
Produktet me yndyrë
Pikë së pari kur filloni dietën nuk duhet të konsumoni produkte të pasura me yndyrë, krem, djathë dhe perime që përmbajnë nisheste, bukë ose fruta.
Karbohidratet
Qëndroni larg produkteve mbi të cilat nuk përcaktohet mirë nëse kanë ose jo karbohidrate. Këto produkte nuk janë të përshtatshme për dieta pasi nuk kontrollohet sasia e karbohidrateve.
Sheqeri
Qëndrimi larg sheqerit apo përdorimi i ëmbëltuesve artificialë nuk është i mjaftueshëm në një dietë. Në etiketën e produktit duhet të përcaktohet mirë sasia e karbohidrateve dhe në bazë të kësaj vendosni ta blini ose jo atë.
Çamçakëzi
Zakonisht ju nuk mendoni se çamçakëzi, freskuesit, shurupi për kollën apo produkte të tjera të ngjashme janë “ushqime”. Shumica e këtyre produkteve përmbajnë shumë sheqer apo ëmbëlsues kalorikë. Duhet të qëndrohet larg tyre.
Sallatat
Qëndroni larg llojeve të ndryshme të sallatave ose mezeve ngase p.sh sallata e lakrës ose ajo me peshk ton mund të jetë përgatitur me sheqer.]]>
Lajthia është një frytë i thatë i cili ka një sërë vlerash ushqyese, ajo përveçse mund të përdoret si një lëndë e parë ushqyese ka dhe raste kur ne mund ta përdorim atë në mënyrë të përpunuar në ëmbëlsira të ndryshme.
Fruta e lajthisë përmban rreth 60 për qind vaj, albuminë dhe pak sheqerna, me miellin e saj edhe të grurit përgatitet një bukë shumë e ushqyeshme.
Thelbi është i pasur në kripëra minerale si dhe vitamina A, B1, B5, C, PP etj. Lajthitë përdoren me rezultate të mira dhe rekomandohen për organizma të dobësuar dhe anemikë, si dhe për gratë shtatzëna.
Gjithashtu gjethet e lajthisë kanë veprim qetësues në dhimbjet dhe infeksionet e zorrëve dhe përdoren kundër diarresë, meqenëse ato përmbajnë lëndë tanike.
Nga druri i lajthisë nxirret një vaj eterik, që përdoret kundër dhimbjeve të dhëmbëve; për këtë do të mjaftonin disa pika mbi dhëmbin e sëmurë.]]>
Edhe pse dëgjimi i muzikës është i zakonshëm në të gjitha shoqëritë, përcaktuesit biologjikë janë kryesisht të panjohur.
Sipas një studimi, muzika klasike zgjeron aktivitetin e gjeneve përgjegjës për mësimin, kujtesën dhe parandalimin e dëmtimit të neuroneve.
Shkencëtarët në Universitetin e Helsinkit, vunë re gjatë studimit se një grup gjenesh SNCA, i njohur për rrezikun e sëmundjes Parkinsonit ndikohet nga të dëgjuarit muzikë.
SNCA është i njohur edhe si ndikues i të kënduarit tek zogjtë.
Efektet pozitive u ndjenë vetëm tek pjesëmarrësit që dëgjonin shpesh muzikë, çka sugjeron rëndësinë përvojës dhe terapisë muzikore./VoA]]>
Rrezet e diellit kanë një ndikim të rëndësishëm në organizmin tonë, një nga produktet e tij më të rëndësishme është aktivizimi i vitaminës D në diell organizmin tonë, e cila është përgjegjëse për shëndetin e kockave, trurit dhe imunitetin.
Por, të marrit rreze dielli është e shëndetshme edhe për ndikimin që kanë ato në vetvete nëpërmjet ndërveprimit me qelizat tona të lëkurës. Disa nga efektet e shëndetshme të diellit janë;
Përmirësim i gjendjes shpirtërore duke çliruar endorfinë.
Mbrojtje nga simptoma të sklerozës së shumëfishtë.
Çlirim të monoksidit të azotit NO, i cili mbron lëkurën nga rrezet e dëmshme dhe ndihmon elasticitetin e enëve të gjakut.
Ndihmon disa sëmundje të lëkurës, si psoriaza, dermatiti.
Çlirojnë melatoninë dhe kontribojnë në rregullimin e bioritmit nëpërmjet syrit, duke goditur retinën.
Siç duket rrezet e diellit kanë një rëndësi të veçantë në trupin e njeriut prandaj, mos ia kurseni vetes këtë ilaç që, për më tepër, është falas.]]>
Kosi mendohet se është një produkt që ndikon pozitivisht në sistemin nervor dhe atë duke ulur aktivitete të caktuara që mund të ndërlidhen me ndjenjën e dhimbjeve dhe vuajtjes emocionale.
Sipas shkencëtarëve probiotikët që gjenden në kos ndihmojnë në funksionet e trurit dhe na bëjnë të ndihemi më të disponuar.
Pra, konsumimi i rregullt i kosit pakëson gjasat e zhvillimit të
depresionit. Pasi që ushqimi është faktor kyç në lëvizjen e organeve në trup, ka lindur një shpresë se terapia me probiotikë një ditë mund të përdoret në shërimin e llojeve të buta të depresionit, por edhe çrregullimeve të tjera psikike si ankthet, sëmundjet e Alzheimer-it dhe autizmin.
Tashmë dihet se lloje të caktuara të ushqimeve, më saktë bakteret që gjenden në ushqime, trurit i dërgojnë sinjale.
Prandaj edhe thuhet se ushqimi ushqen dhe ruan trurin dhe se falë saj mund të kryhen funksione të ndryshme në tru. Një efekt i tillë pozitiv ishte vërejtur te personat që kanë konsumuar kos probiotik dy herë në ditë.]]>
Migrena është një sëmundje që kryesisht prek personat e moshave 35 deri në 45 vjeç, që kryesit më e dukshme është tek gratë. Migrena është njëshqetësim i cili shfaqet dhe te fëmijët, 5 për qind e tyre vuajnë nga kjo sëmundje. Jo gjithmonë ndihma e mjekut mund të çojë në parandalimin e kësaj sëmundjeje tepër shqetësuese për njerëzimin. Shpesh vetëshërbimi mund të jetë shumë më frytdhënës se medikamentet e rekomanduara prej mjekut.
Terapia
Terapia kundër dhimbjeve të migrenës bazohet në përdorimin e antifiamatorëve jo me përbërje steroidesh, si aspirina ose të tjera të ngjashme, duke i krijuar vetes edhe kushte errësire dhe qetësie. Për ata që vuajnë nga ngacmime të shpeshta është e këshillueshme një terapi e plotë, e cila përfshin një gamë të gjerë ilaçesh si: propanol, metirsegide, pizotifene, amitriptilina e fenelzina.
Barërat e dobishëm
Thuhet pra se migrena është dy herë më shumë prezente tek femrat sesa tek meshkujt. Sipas shkencëtarëve përveç barnave migrena mund të shërohet plotësisht me mjekësi popullore. Madje shkencëtarët e quajnë këtë si mjekësi alternative. Pasi sipas tyre barishtet që i përdorim për mjekim në mjekësi popullore nuk janë vetëm ilaçe, ato janë (shumica e tyre) pjesë e ushqimit të përditshëm që njerëzit bashkëkohorë gjithnjë e më shumë janë duke i përdorur.
Njeriu mund të mbijetojë edhe një muaj pa ngrënë, por mund të jetojë vetëm pak ditë, mbase tri ose katër ditë, pa pirë ujë.
Kjo ndodh sepse lëngjet janë të domosdoshme për organizmin dhe nuk mund të prodhohen nga vetë organizmi, por mund të merren vetëm nga jashtë.
Nëse nuk pini sasinë e duhur të ujit për të plotësuar nevojat tuaja trupore ju mund të keni këto pasoja: probleme tretjeje; lëkure të thatë dhe zë të ngjirur; ngadalësim të organeve trupore; probleme me mbajtjen e ujit; dhimbje muskujsh; dhimbje kyçesh; rritje e toksikëve (helmeve) në trup.
Mungesa e lëngjeve dhe ujit në organizëm shkakton gjithashtu metabolizëm të dobët të yndyrave të trupit, dhjamë të tepërt; muskuj të dobët dhe formë të keqe trupore, kapsllëk të përhershëm.]]>
Ja disa këshilla për një zemër të fortë:
1. Evitoni stresin. Stresi është njëri nga shkaktarët më të mëdhenj të të gjitha sëmundjeve, duke evituar stresin, ju i jepni vetes mundësi për të jetuar të shëndetshëm.
2. Ndryshoni mënyrën e jetesës, ushqimi i shëndetshëm dhe konsumimi i ujit kanë rëndësi të madhe në qarkullimin e gjakut në të gjitha organet tjera të trupit.
3. Flini. Gjumi është njëri nga proceset më natyrale që ekziston që ndihmon njeriun për të fituar energjinë e shpenzuar dhe ngadalëson dhembjen apo shëron, gjithashtu rregullon sistemin imunitar. Personat që flenë më pak se 6 orë në ditë janë të prirë për të pësuar sulme në zemër. Në një studim të fundit thuhet se 48% e njerëzve nëpër botë vdesin më herët nga mungesa e gjumit në jetë.
4. Ushtroni. Mbase se keni menduar por, aktivitetet fizike janë ato që e mbajnë zemrën në funksion më të mirë. Rrahjet e shpejta, stimulimi i organeve të frymarrjes me ajër të pastër, ndihmon zemrën e njeriut të jetë më e fortë.]]>
Kalciumi, i cili është i domosdoshëm për eshtrat, është më së shumti i pranishëm në produktet e qumështit. Por nëse nuk i doni ose duroni, ka edhe alternativë.
Kur flasim për eshtrat e fortë dhe të shëndetshëm, ekzistojnë dy materie më të rëndësishme ushqyese: kalciumi dhe vitamina D. Kalciumi forcon strukturën e eshtrave dhe dhëmbëve, derisa vitamina D nxit shpërbërjen e kalciumit dhe rritjen e eshtrave. Këto materie janë më të rëndësishme në vitet e hershme, por mund të ndihmojnë edhe gjatë rritjes. Njerëzit në moshën deri në 50 vjet duhet të marrin një mijë miligramë kalcium dhe 200 njësi internacionale (IU – International Units) vitaminë D në ditë, ndërsa njerëzit mbi moshën 50-vjeçare duhet të marrin 1.200 miligramë kalcium dhe 400 deri 600 njësi internacionale vitamina D në ditë. Ja 9 ushqime (dhe pije) me të cilat mund të vini lehtë deri tek këto materie.
1. Jogurti. – Shumica e njerëzve e merr vitaminën D nga dielli, por ajo mund të konsumohet edhe përmes ushqimit të pasur me atë vitaminë, si jogurti. Me një gotë jogurt mund të përmbushni sasinë gati sa nevoja ditore për kalcium. Shumë kompani prodhojnë jogurt të payndyrshëm që përmbajnë 30 për qind kalcium dhe 20 për qind të vitaminë ditore D. Edhe pse jogurtët grekë, të cilët janë të pasur me proteina janë shumë të popullarizuar në treg, ata megjithatë përmbajnë më pak kalcium dhe pak, apo ndoshta aspak, vitaminë D.
2. Qumështi. – Ka arsye pse qumështi është burimi më i popullarizuar i kalciumit. 250 ml qumësht pa yndyrë do t’ju kushtojnë 90 kalori, por do t’ua japin 30 për qind të dozës ditore të kalciumit. Zgjidhni qumështin me më shumë vitaminë D dhe do të dyfishoni përfitimin. Nëse nuk mund të pini tri gota qumësht në ditë, tentoni të bëni frape të pemëve, e cila me të gjithë anët e mira të qumështit do t’u japë edhe më shumë materie ushqyese përmes pemëve.
3. Djathi. – Vetëm pse djathi është i mbushur me kalcium nuk do të thotë që mund ta hani në sasi të tepruar. Vetëm 40 gramë djathë përmban 30 për qind të nevojave ditore të kalciumit. Shumica e djathërave përmbajnë sasi të vogël të vitaminës D, por jo mjaftueshëm që të përmbushë nevojat ditore.
4. Sardelet. – Këta peshq, më së shpeshti të gjetur në konserva, përmbajnë sasi befasuese të madhe të vitaminës D dhe kalciumit. Kini kujdes që të kenë shije të shkëlqyeshme që shkon mirë me pastën dhe sallatat e ndryshme.
5. Vezët. – Edhe pse vezët përmbajnë vetëm 6 për qind të nevojave ditore për vitaminë D, ato janë mënyrë shumë praktike për konsumimin e kësaj vitamine. Bëni kujdes, gjendet në të verdhën e vezës të cilën nuk duhet ta shmangni pavarësisht kalorive.
6. Salmoni. – Salmoni njihet për sasinë e madhe të acideve yndyrore omega 3, ndërsa vetëm 85 gramë salmon përmban më shumë se një dozë ditore të vitaminës D. Prandaj hani salmon dhe gëzojeni zemrën tuaj, por edhe eshtrat.
7. Spinaqi. – Nuk i hani produktet e qumështit? Atëherë spinaqi me siguri do të jetë rruga e re më e dashur deri te kalciumi! Një filxhan me spinaq të zier përmban 25 për qind të kalciumit ditor, por edhe hekur dhe vitaminë A.
8. Tuna. – Edhe ky peshk i pasur me acide yndyrore është burim i mirë i vitaminës D. 85 gramë të tunës së konservuar përmban 154 IU, ose rreth 40 për qind të vitaminës suaj diellore ditore.
9. Lëngu i portokallit. – Lëngu i freskët i bërë nga portokalli nuk përmban kalcium e as vitaminë D, po acidet e tij ndihmojnë gjatë shpërbërjes së kalciumit. Nëse pini lëng të blerë të portokallit, provoni të gjeni lëng nga portokalli me shtesat e vitaminës D dhe kalciumit, ndërsa më i miri është, sigurisht, lëngu i freskët nga portokajtë e shtrydhur.]]>
als_Latn als_Latn als_Latn als_Latn als_Latn als_Latn als_Latn als_Latn als_Latn sun_Latn als_Latn som_Latn als_Latn fur_Latn als_Latn hau_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn grn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn